open-index/open-wikipedia-markdown huggingface dataset:
Μπελεβάλια η υακινθοειδής

Η **Μπελεβάλια η υακινθοειδής** (επιστ. ονομ. *Bellevalia hyacinthoides*, παλαιότερα *Strangweia spicata*), ανήκει στην οικογένεια Asparagaceae (Ασπαραγοειδή) και στο γένος *Bellevalia* όπου η βραχύτερος ανθικός σωλήνας σε σχέση με τους λοβούς του περιανθίου την διακρίνει από τα υπόλοιπα είδη του γένους.  

## Γεωγραφική κατανομή
Μέχρι πρόσφατα αποτελoύσε ενδημικό είδος της Ελλάδας, αν και τελευταία έχει καταγραφεί και στην Αλβανία. Στην Ελλάδα, εκτός από τα βορειοδυτικά, απαντά σχεδόν σ’ όλο το χερσαίο τμήμα της χώρας στο Ιόνιο, Σποράδες και Κυκλάδες. 

## Οικολογία
Απαντά σε πετρώδεις τοποθεσίες, ελαιώνες, ακαλλιέργητους αγρούς, από το επίπεδο της θάλασσας έως τα 1000 μ. 

## Περιγραφή
Είναι φυτό βολβώδες, με 4-8 μακρύτερα από το στέλεχος φύλλα, ελαφρώς βλεφαριδωτά. Τα άνθη του είναι 5-15 κωδωνοειδή γαλάζια, με λοβούς καμπτόμενους προς τα έξω, μήκους 2-3 φορές μεγαλύτερου του μήκους του ανθικού σωλήνα, πυκνά διατεταγμένα, με ανθήρες ιώδεις σκούρους σχεδόν μαύρους, εύοσμα. Ανθίζει από  Ιανουάριο έως Μάρτιο. 

## Παραπομπές


## Πηγές
*Μπαρέκα Ε.-Π. 2007, Βιοσυστηματική μελέτη ειδών του γένους Bellevalia Lapeyr. (Hyacinthaceae), Διδακτορική Διατριβή Τμήμα Βιολογίας Πανεπιστήμιο Πατρών.

*Φυτολογία, 2006, Εκδοτική Αθηνών

*Lafranchis T. & Sfikas G. 2001, Flowers of Greece (Vol. II).

*Shuka, L, 2010, Bellevalia hyacinthoides (Bertol.) K. Persson, New species for the Albanian Flora, NATURA MONTENEGRINA, Podgorica, 9(3):417-420

*Tutin et al. 2005, Flora Europaea Vol 5, Cambridge University Press

## Εξωτερικοί σύνδεσμοι
*https://www.greekflora.gr/el/flowers/1125/Bellevalia-hyacinthoides

*http://portal.cybertaxonomy.org/flora-greece/cdm_dataportal/taxon/c9d5c0c7-c2e7-4301-b6c6-a5519818c5a4

*http://euromed.luomus.fi/euromed_map.php?taxon=526663&size=medium

*https://floraolympus.blogspot.com/2013/03/bellevalia-hyacinthoides-bertol-k-perss.html

Κατηγορία:Αγριολούλουδα
Κατηγορία:Ελληνική χλωρίδα
Κατηγορία:Ασπαραγοειδή
Δειλινά Ροδόπης

Τα **Δειλινά** είναι πεδινό χωριό της Θράκης στην Περιφερειακή Ενότητα Ροδόπης.

## Γενικά στοιχεία
Τα Δειλινά βρίσκονται σε υψόμετρο 50 μέτρα. Απέχουν περίπου 2,5 χλμ. ΝΑ. από την Φιλλύρα (έδρα του δήμου) και 24 χλμ. Α. από την Κομοτηνή ενώ ανατολικά και νότια περνάει ο Λίσσος ή Φιλιουρής  ποταμός. Οι κάτοικοί του είναι μουσουλμάνοι, ασχολούνται με την γεωργία και στο χωριό λειτουργεί διθέσιο μειονοτικό δημοτικό σχολείο. Ως ξεχωριστός οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Δοκού. Σύμφωνα με το Πρόγραμμα «Καλλικράτης» αποτελεί την τοπική κοινότητα Δειλινών που υπάγεται στη δημοτική κοινότητα Αρριανών του Δήμου Αρριανών και σύμφωνα με την απογραφή του 2021 έχει πληθυσμό 303 κατοίκους.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Δρανιά Ροδόπης

Η **Δρανιά** είναι ημιορεινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Η Δρανιά βρίσκεται προς τα σύνορα της Ελλάδας με τη Βουλγαρία σε απόσταση 35 χιλιομέτρων βορειοανατολικά από την Κομοτηνή και 29 χιλιομέτρων βόρεια από την Φιλλύρα (έδρα του δήμου). Το χωριό είναι κτισμένο στους νότιους πρόποδες των Ορέων Βυρσίνης σε υψόμετρο 280 μέτρα και μέσα από αυτό περνάει ο ομώνυμος χείμαρρος που ξεκινά βορειότερα από τα Όρη Ανατολικής Ροδόπης και τον Άνω Κάρδαμο. Οι κάτοικοί του είναι Πομάκοι και πολιτισμικά, όπως και όλα της Οργάνης, ανήκει στα Πομακοχώρια της Ροδόπης. 

Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Οργάνης. Σύμφωνα με το Πρόγραμμα «Καλλικράτης» ανήκει στη δημοτική κοινότητα Οργάνης που υπάγεται στη δημοτική ενότητα Οργάνης του Δήμου Αρριανών και σύμφωνα με την απογραφή του 2011 έχει ως πληθυσμό 164 κατοίκους.

## Παραπομπές


Δρανιά
Κατηγορία:Χωριά της περιφερειακής ενότητας Ροδόπης
Κατηγορία:Δήμος Αρριανών
Κάρδαμος Ροδόπης

Ο **Κάρδαμος** ή **Κάτω Κάρδαμος** είναι ορεινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Ο Κάρδαμος βρίσκεται στα όρια της Ελλάδας με τη Βουλγαρία, σε απόσταση 33 χιλιομέτρων βόρεια από τη Φιλλύρα (έδρα του δήμου) και 40 χιλιομέτρων βορειοανατολικά από την Κομοτηνή. Το χωριό είναι χτισμένο στις νότιες πλαγιές των Ορέων Βυρσίνης της Ανατολικής Ροδόπης σε υψόμετρο 500 μέτρων, νοτιοανατολικά του βουνού Πολεμιστής (υψόμετρο 956 μέτρα) και δίπλα του περνά ο ομώνυμος χείμαρρος. Οι κάτοικοί του είναι γεωργοκτηνοτρόφοι Πομάκοι, πολιτισμικά όπως όλα της χωριά της Οργάνης, ανήκει στα Πομακοχώρια της Ροδόπης ενώ γεωγραφικά στην περιοχή "Νυμφαία". Σύμφωνα με τον Βούλγαρο ακαδημαϊκό Λιούμπομιρ Μίλετιτς (1918) το χωριό καταγράφεται ως πομακικό. 

## Διοικητικά - πληθυσμιακά
Ως ξεχωριστός οικισμός αναφέρεται, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Οργάνης. Σύμφωνα με το Πρόγραμμα «Καλλικράτης» ανήκει στη δημοτική κοινότητα Οργάνης που υπάγεται στη δημοτική κοινότητα Οργάνης του Δήμου Αρριανών και σύμφωνα με την απογραφή του 2011 έχει ως πληθυσμό 178 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι
* Πομακοχώρια Ροδόπης μια ζωντανή παράδοση από τον ιστότοπο http://sofissecrets1.blogspot.com/

## Παραπομπές


Κατηγορία:Χωριά της περιφερειακής ενότητας Ροδόπης
Κάρδαμος
Κατηγορία:Δήμος Αρριανών
Γεωκόκκυγας

Ο **γεωκόκκυγας** της Καλιφόρνιας είναι πτηνό και ένας από τους μεγαλύτερους εκπροσώπους της τάξης των Κοκκυγιδόμορφων (Cuculiformes).

## Περιγραφή
Τα ενήλικα πουλιά φτάνουν σε μήκος από 51 έως 61 εκατοστά συμπεριλαμβανομένης και της ουράς, ύψος από 25 έως 30 εκατοστά, άνοιγμα φτερών έως 62 εκατοστά και βάρος από 250 έως 340 γραμμάρια. Έχει μακρύ γκριζομπλέ ράμφος ελαφρώς λυγισμένο προς τα κάτω. Το κεφάλι, το κάλυμμα κορυφής, η πλάτη και η ουρά είναι σκούρο καφέ με ανοιχτόχρωμες ραβδώσεις. Η κοιλιά και το στήθος είναι κρεμ προς υπόλευκο. Στην κορυφή του κεφαλιού έχει ένα είδος λοφίου. Τα πόδια και η ουρά μακριά.

Ο γεωκόκκυγας είναι ένας πολύ καλός δρομέας, αναπτύσσει ταχύτητες από 24 έως 32 χλμ/ώρα, σε αυτό δεν βοηθάει η διάταξη των δαχτύλων. Οι κοκκυγίδες είναι ζυγοδάχτυλα είδη, δηλαδή έχει δυο δάχτυλα μπροστά και δύο πίσω, το πρώτο και το τέταρτο δάχτυλο των ποδιών έχει κατεύθυνση προς τα πίσω και το δεύτερο και τρίτο προς τα εμπρός. Τα περισσότερα πουλιά που τρέχουν γρήγορα, έχουν τρία δάχτυλα, όχι τέσσερα. Δεν υπάρχει κάποιο προφανές πλεονέκτημα στον ζυγοδακτυλισμό και κανένας προφανής λόγος ώστε να εξελιχθούν με αυτόν τον τρόπο. Τα φτερά του είναι μικρά και μπορεί για λίγα δευτερόλεπτα να αιωρηθεί στον αέρα.

## Παραπομπές

Κατηγορία:Κοκκυγίδες
Τέλμα Μαδριγάλ

Η **Τέλμα Μαδριγάλ** (*Thelma Madrigal*, γεννημένη ως Τέλμα Μαδριγάλ Γκαλβές *Thelma Madrigal Gálvez*, 31 Δεκεμβρίου 1984 -) είναι Μεξικανή ηθοποιός, μοντέλο και μπαλαρίνα.

## Φιλμογραφία
**[[Για να αγαπήσεις και πάλι|Para volver a amar]]* - 2010/11, ως Πάολα "Πάο" Γκονσάλες Παλάσιος
**La última muerte* - 2011, ως Λίσι Γουίλκινς
**[[Ελπίζοντας καρδιά μου|Esperanza del corazón]]* - 2011/12, ως Λίσα Ντουπρίς Λάντα/Μόνικα
**Como dice el dicho* - 2012, ως Λούσι (σειρά)
**[[Η Γυναίκα Καταιγίδα|La mujer del Vendaval]]* - 2012/13, ως Νίσα Καστέλο Μπεροκάλ
**[[Για πάντα αγάπη μου|Por siempre mi amor]]* - 2013/14, ως Αράνσα ντε λα Ρίβα Αρένας
**[[Η σκιά του παρελθόντος|La sombra del pasado]]* - 2014/15, ως Βαλέρια Σαπάτα Γκαρδούνιο
**[[Καρδιά από ψέματα|Corazón que miente]]* - 2016, ως Μαριέλα Σαλβατιέρρα Μοράν
**Fish Bones* - 2018, (ταινία)

## Βραβεία & υποψηφιότητες
;Βραβεία 

## Παραπομπές


## Εξωτερικοί Σύνδεσμοι

* 

Κατηγορία:Μεξικανές ηθοποιοί τηλεόρασης
Κατηγορία:Μεξικανές μοντέλα
Αρνητικός αριθμός

center|
Στα μαθηματικά, ο **αρνητικός αριθμός** είναι ένας πραγματικός αριθμός που είναι μικρότερος από το μηδέν. Εάν σε μία γραμμική παράσταση οι θετικοί είναι προς τα δεξιά, οι αρνητικοί θα είναι προς αριστερά. Το πρόσημο των αρνητικών αριθμών είναι το - και αναγράφεται υποχρεωτικά, προκειμένου να διαχωρίζονται από τους θετικούς αριθμούς. Οι αρνητικοί αριθμοί χρησιμοποιούνται συχνά για να αντιπροσωπεύουν το μέγεθος μιας απώλειας ή ανεπάρκειας. Το χρέος που οφείλεται μπορεί να θεωρηθεί ως αρνητικό περιουσιακό στοιχείο. Οι αρνητικοί αριθμοί χρησιμοποιούνται για να περιγράψουν τιμές σε κλίμακα που είναι κάτω από το μηδέν, όπως οι κλίμακες Κελσίου και Φαρενάιτ για θερμοκρασία.

Οι αρνητικοί αριθμοί εμφανίστηκαν για πρώτη φορά στην ιστορία στα *Εννέα Κεφάλαια της Μαθηματικής Τέχνης*, το οποίο χρονολογείται από την περίοδο της κινεζικής δυναστείας Χαν (202 π.Χ. - 220 μ.Χ.), αλλά μπορεί κάλλιστα να περιέχει πολύ παλαιότερο υλικό. Ο Λιου Χουέι (περ. 3ος αιώνας) καθιέρωσε τους βασικούς κανόνες για την πρόσθεση και αφαίρεση αρνητικών αριθμών. Ξεκινώντας από τον 7ο αιώνα, Ινδοί μαθηματικοί, όπως ο Βραχμαγκούπτα, ασχολούνται με τη χρήση αρνητικών αριθμών. Άραβες μαθηματικοί ανέπτυξαν περαιτέρω τους κανόνες αφαίρεσης και πολλαπλασιασμού αρνητικών αριθμών και επέλυσαν προβλήματα με αρνητικούς συντελεστές. Πριν από την ανακάλυψη των αρνητικών αριθμών, μαθηματικοί όπως ο Διόφαντος θεωρούσαν τα αρνητικά αποτελέσματα σε προβλήματα «αδύνατα» και οι εξισώσεις που απαιτούσαν αρνητικές λύσεις περιγράφηκαν ως παράλογες. Δυτικοί μαθηματικοί, όπως ο Γκότφριντ Λάιμπνιτς (1646–1716), υποστήριξαν ότι οι αρνητικοί αριθμοί δεν ήταν έγκυροι, παρόλο που τους χρησιμοποιούσαν ακόμη σε υπολογισμούς.

## Παραπομπές


## Βιβλιογραφία
* Bourbaki, Nicolas (1998). *Elements of the History of Mathematics*. Berlin, Heidelberg, and New York: Springer-Verlag. .
* Struik, Dirk J. (1987). *A Concise History of Mathematics*. New York: Dover Publications.

Κατηγορία:Αριθμοί
Κατηγορία:Στοιχειώδης αριθμητική
Γιαννάκης Πλακωτής

Ο **Γιαννάκης (Ιωάννης) Πλακωτής**, ήταν Έλληνας αγωνιστής και πολιτικός της επανάστασης του 1821.

Συμμετείχε στην Α΄ Εθνοσυνέλευση Επιδαύρου ως παραστάτης Απόκουρου, νωρίτερα είχε συμμετάσχει στην στην Α΄ Συνέλευση της Δυτικής Χέρσου Ελλάδος επίσης ως  παραστάτης Απόκουρου. Από την εθνοσυνέλευση εκλέχτηκε στο Βουλευτικό όπου ήταν μέλος του το 1822. Τελευταία μνεία του στην πολιτική  ήταν η συμμετοχή του ως γερουσιαστής στην Συνέλευση του Βραχωρίου τον Φεβρουάριο του 1822.

## Παραπομπές


Κατηγορία:Έλληνες πληρεξούσιοι
Κατηγορία:Αγωνιστές του 1821
Κατηγορία:Έλληνες γερουσιαστές
Perseverance

Το **Perseverance** (Περσεβίρανς /ˌpɜːsəˈvɪəɹəns/), που στα ελληνικά σημαίνει "*Επιμονή*", με το παρατσούκλι Πέρσι,είναι ένα ρόβερ για τον πλανήτη Άρη λίγο μεγαλύτερο από  όχημα SUV που έχει σχεδιαστεί για να εξερευνήσει τον κρατήρα Γέζερο /ˈjɛzɛro/ (Jezero) στον Άρη ως μέρος της αποστολής Mars 2020 της NASA. Κατασκευάστηκε από το Jet Propulsion Laboratory και εκτοξεύτηκε στις 30 Ιουλίου 2020, στις 11:50 UTC. Η επιβεβαίωση ότι το rover είχε προσεδαφιστεί στον Άρη ελήφθη στις 18 Φεβρουαρίου 2021 στις 20:55 UTC Από τις 19 Φεβρουαρίου 2021, το Perseverance βρίσκεται στον πλανήτη Άρη και είναι ενεργό εδώ και 59 Αρειανές ημέρες(61 Γήινες). Ύστερα από την επιτυχή προσεδάφιση, η NASA, ονόμασε το σημείο, Octavia E. Butler Landing. 

Το Perseverance φέρει επτά νέα επιστημονικά όργανα και διαθέτει συνολικά 19 κάμερες και δύο μικρόφωνα Έχει παρόμοιο σχεδιασμό με τον προκάτοχό του, το Curiosity, το οποίο έχει αναβαθμιστεί. Το ρόβερ μεταφέρει το ελικόπτερο (σε μέγεθος λίγο μεγαλύτερο του drone) **[[Αρειανό ελικόπτερο Ingenuity|Ingenuity]]**, που στα ελληνικά σημαίνει "*Ευφυία*", ένα πειραματικό αεροσκάφος που θα επιχειρήσει την πρώτη πτήση με κινητήρα σε άλλο πλανήτη.
μικρογραφία|312x312εσ|Το έμβλημα του Perseverance
Οι στόχοι του ρόβερ είναι να εντοπίσουν αρχαίες Αρειανές περιοχές τα οποία ήταν ικανές να στηρίξουν τη ζωή, αναζητώντας αποδεικτικά στοιχεία για την προηγούμενη μικροβιακή ζωή που πιθανώς να υπάρχει σε αυτά τα σημεία, τη συλλογή δειγμάτων βράχου και εδάφους και τον έλεγχο παραγωγής οξυγόνου από την ατμόσφαιρα του Άρη για να προετοιμαστούν για μελλοντικά πληρώματα αποστολών στον κόκκινο πλανήτη.

## Πολυμέσα

### Βίντεο Προσεδάφισης
κέντρο|μικρογραφία|500x500εσ|Η στιγμή της προσεδάφισης στον πλανήτη Άρη από τις κάμερες του Perseverance

### Σημείο Προσεδάφισης

### Αρχικές Εικόνες

### Αυτοφωτογραφίες

### Πανοραμικές φωτογραφίες

## Παραπομπές


## Εξωτερικοί σύνδεσμοι

* Επίσημη ιστοσελίδα αποστολής Mars 2020 

Κατηγορία:Εξερεύνηση του Άρη
Εμμανουήλ Χατζηαντωνίου

Ο **Εμμανουήλ Χατζηαντωνίου**, ήταν Έλληνας αγωνιστής και πολιτικός της επανάστασης του 1821.

Καταγόταν από εύπορη οικογένεια της Κάσου κι διέθεσε όλη την περιουσία και τα πλοία του για τον απελευθερωτικό αγώνα. Συμμετείχε στην Α΄ Εθνοσυνέλευση Επιδαύρου ως παραστάτης Κάσου, στην οποία υπέγραφε ως καπετάν Μανώλης Κασιώτης.

## Παραπομπές


Κατηγορία:Έλληνες πληρεξούσιοι
Κατηγορία:Καπεταναίοι του 1821
MonsterVerse

Το **MonsterVerse**  είναι ένα αμερικανικό πολύμεσο franchise, και ταυτόχρονα ένα κοινό φανταστικό σύμπαν που επικεντρώνεται σε μια σειρά από ταινίες με φανταστικά τέρατα, με κύρια τέρατα τους Godzilla και King Kong. Οι ταινίες γυρίστηκαν από τη Legendary Entertainment και είναι μια συν-παραγωγή και διανομή της Warner Bros. Η πρώτη δόση ήταν το *[[Γκοτζίλα (ταινία, 2014)|Godzilla]]* (2014), ένα reboot  του franchise του Godzilla, το οποίο ακολουθήθηκε από το *[[Κονγκ: Η Νήσος του Κρανίου]]* (2017), ένα reboot του franchise του King Kong, το *[[Γκοτζίλα ΙΙ: Ο Βασιλιάς των Τεράτων]]* (2019), το *[[Γκοτζίλα vs. Κονγκ]]* (2021) και το *[[Γκοτζίλα x Κονγκ: Η Νέα Αυτοκρατορία]]* (2024). Το 2023 το franchise επεκτάθηκε και στην τηλεόραση, με την κυκλοφορία των τηλεοπτικών σειρών *[[Η Νήσος του Κρανίου (τηλεοπτική σειρά)|Η Νήσος του Κρανίου]]* και **.

## Ταινίες

## Τηλεοπτικές σειρές

## Υποδοχή

### Εισπράξεις

### Ανταπόκριση κριτικών και κοινού
#### Ταινίες

#### Τηλεόραση

## Παραπομπές


## Εξωτερικοί σύνδεσμοι

*Επίσημη ιστοσελίδα του Monarch Sciences 
*

Κατηγορία:Φανταστικά σύμπαντα
Κατηγορία:Franchises της Warner Bros.
Κατηγορία:Ταινίες με τέρατα
Αντισθένης της Σπάρτης

Ο **Αντισθένης της Σπάρτης** ήταν Σπαρτιάτης ναύαρχος του Πελοποννησιακού πολέμου. Το 412 π.Χ. εστάλη ως επικεφαλής μιας ναυτικής μοίρας στην ακτή της Μικράς Ασίας, και επρόκειτο να διαδεχθεί τον Αστύοχο εφόσον οι Σπαρτιάτες επίτροποι έκριναν απαραίτητο ότι έπρεπε να τον παύσουν από τα καθήκοντά του. Αναφέρεται πάλι το 399 π.Χ., όταν μαζί με δύο άλλους επίτροπους εστάλησαν για να επιθεωρήσουν την κατάσταση στην Ασία και να ανακοινώσει στον Δερκυλίδα ότι τα καθήκοντα του παρατείνονταν για ένα ακόμη έτος. Υπήρχε επίσης ένας Αθηναίος στρατηγός με το ίδιο όνομα.

## Παραπομπές


Κατηγορία:Αρχαίοι Έλληνες ναύαρχοι
Ερμεσίνδη του Λουξεμβούργου, κόμισσα του Ναμύρ

Η **Ερμεσίνδη**, γαλλ.: Ermesinde του Λουξεμβούργου (π. 1080 - 24 Ιουνίου 1143) από τον Οίκο του Αρντέν-Λουξεμβούργου, ήταν γερμανίδα ευγενής. Ήταν κόρη του κόμη του Λουξεμβούργου και με τους γάμους της έγινε πρώτα κόμισσα της Μόχα και μετά κόμισσα του Ναμύρ.  Έγινε suo jure κόμισσα του Λουξεμβούργου (1136) και με τον 2ο γάμο της η κομητεία του Λουξεμβούργου πέρασε στον Οίκο του Ναμύρ.

## Βιογραφία
Ήταν κόρη του Κορράδου Α΄ κόμη του Λουξεμβούργου και της συζύγου του Κλημεντίας των Πουατέ, κόρης του Γουλιέλμου Ζ΄ δούκα της Ακουιτανίας. Μετά το τέλος τού ανιψιού της Κορράδου Β΄ κόμη του Λουξεμβούργου το 1136, δεν υπήρχαν επιζώντα άρρενα μέλη στον Οίκο του Αρντέν-Λουξεμβούργου και έτσι αυτή κληρονόμησε τις κομητείες του Λουξεμβούργου και του Λονγκουί. Ωστόσο, παραιτήθηκε αμέσως υπέρ του γιου της Ερρίκου Δ΄ και η ίδια δεν κυβέρνησε ουσιαστικά ποτέ.

Είναι κυρίως γνωστή επειδή έκανε μία σειρά από δωρεές σε εκκλησίες και μοναστήρια. Προς το τέλος της ζωής της αποσύρθηκε σε ένα μοναστήρι.

## Οικογένεια
Το 1096 η Ερμεσίνδη παντρεύτηκε τον Αλβέρτο της Μόχα (π. 1065 - 24 Αυγούστου 1098) κόμη των Μόχα, Ντάγκσμπουργκ, Εγκισάμ, Μετς και επίτροπο (vogt) του Άλτορφ. (Αυτός ήταν ο δεύτερος γάμος του, καθώς είχε νυμφευτεί νωρίτερα με τη Χάιλβιγκ του Εγκισάμ· από τον πρώτο του γάμο είχε έναν γιο, που ονομαζόταν Ούγος, ο οποίος αργότερα τον διαδέχθηκε). Ο Αλβέρτος και η Ερμενσίνδη απέκτησαν:
* Ματθίλδη απεβ. μετά το 1157, παντρεύτηκε τον Φολμάρ κόμη του Μετς και του Χόμπουργκ, ο οποίος το 1135 ίδρυσε το αββαείο του Μπωπρέ.
* μία (ανώνυμη) κόρη, παντρεύτηκε τον κόμη 'Αϊούλφ', ο οποίος είναι γνωστός μόνο από ένα καταστατικό του 1124, στο οποίο η Ερμενσίνδη αποκαλεί τον εγγονό της Έμπερχαρντ ως «γιο του κόμη Αϊούλφ».

Το 1109 η Ερμενσίδη ξαναπαντρεύτηκε τον Γοδεφρείδο Α΄ του Οίκου του Ναμύρ κόμη του Ναμύρ, μεγαλύτερο γιο του Αλβέρτου Γ΄ κόμη του Ναμύρ. (Και γι'αυτόν ήταν ο δεύτερος γάμος του, καθώς είχε νυμφευτεί νωρίτερα με τη Σιβύλλη του Πορσιάν· είχε δύο κόρες από τον πρώτο του γάμο, που έληξε με διαζύγιο το 1104, όταν η Σιβύλλη έμεινε έγκυος από τον εραστή της Ένγκελαμ Α΄ του Κουσύ). Ο Γοδεφρείδος και η Ερμενσίνδη είχαν μαζί τα ακόλουθα παιδιά:
* Αλβέρτος (απεβ. μετά το 1125)
* Ερρίκος, ο οποίος ήταν, ως Ερρίκος Δ΄, κόμης του Λουξεμβούργου και, ως Ερρίκος Α΄, κόμης του Ναμύρ.
* Κλημεντία, παντρεύτηκε τον Κορράδο Α΄ δούκα του Τσέρινγκεν.
* Βεατρίκη π.1115 - 1160, παντρεύτηκε τον Ιτιέ κόμη του Ρετέλ.
* Αδελαΐδα 1124 - τέλη Ιουλίου 1169, παντρεύτηκε τον Βαλδουίνο Δ΄ κόμη του Αινώ.

## Αναφορές


Κατηγορία:Γερμανίδες κόμισσες
Κατηγορία:Κόμισσες του Λουξεμβούργου
Κατηγορία:Κόμητες του Λουξεμβούργου
Γενικές εκλογές 2021 στα Τερκς και Κέικος

Στις 19 Φεβρουαρίου 2021 διεξήχθησαν **γενικές εκλογές στα [[Τερκς και Κέικος]]**, για να εκλεγούν τα 15 από τα 21 μέλη της Βουλής της Συνέλευσης.

## Ιστορικό
Συνολικά 38 υποψήφιοι διεκδικούν μία έδρα στη Βουλή. Τα μεγαλύτερα κόμματα των εκλογών είναι το Λαϊκό Δημοκρατικό Κίνημα, το κυβερνών κόμμα, και το Προοδευτικό Εθνικό Κόμμα, τα οποία συμμετέχουν με 15 υποψήφιους έκαστο. Είκοσι υποψήφιοι διεκδικούν τις 10 μονοεδρικές περιφέρειες, δέκα από κάθε κόμμα. Δεκαοκτώ υποψήφιοι συμμετέχουν στο μεγάλο πλειοψηφικό, για όλην την επικράτεια, από τους οποίους οι 5 είναι του Λαϊκού Δημοκρατικού Κινήματος, οι 5 είναι του Προοδευτικού Εθνικού Κόμματος, οι 7 είναι ανεξάρτητοι και ο ένας είναι από την Προοδευτική Δημοκρατική Συμμαχία.

## Εκλογικό σύστημα
Η Βουλή της Συνέλευσης είναι το μονοθάλαμο κοινοβούλιο στα Τερκς και Κέικος, που είναι Βρετανικά υπερπόντια εδάφη σε καθεστώς συνταγματικής μοναρχίας. Αποτελείται από 19-21 μέλη, από τα οποία τα 15 είναι αιρετά μέλη, τα οποία εκλέγονται με δημοκρατικές, άμεσες εκλογές για τετραετή θητεία:

* 10 μέλη εκλέγονται με απλό πλειοψηφικό σύστημα από τις ισάριθμες μονοεδρικές εκλογικές περιφέρειες του κράτους.
* 5 μέλη εκλέγονται με πλειοψηφικό σύστημα από ολόκληρη την επικράτεια.
Τα 4 μέλη διορίζονται από τον κυβερνήτη, ως εξής: 1 μέλος κατόπιν συμβουλής του Πρωθυπουργού, 1 μέλος κατόπιν συμβουλής του αρχηγού της αντιπολίτευσης και 2 μέλη κατόπιν συμβουλής της Κοινότητας Πολιτών των Τερκς και Κέικος. Επιπλέον, 1-2 μέλη της Βουλής είναι αυταπάγγελτα, όπως για παράδειγμα ο Πρόεδρος της Βουλής όταν δεν είναι εκλεγμένο μέλος της.

## Αποτελέσματα

## Παραπομπές


2021
Κατηγορία:Εκλογές του 2021
Όε Μπορ

Ο **Όε Μπορ** (1922 - 2009), γιος του διακεκριμένου Νομπελίστα φυσικού **[[Νιλς Μπορ]]**, ήταν Δανός πυρηνικός φυσικός ο οποίος μοιράστηκε το Νόμπελ Φυσικής (1975) μαζί με τους φυσικούς Μπεν Μότελσον και Τζέιμς Ρέινγουώτερ *"για την ανακάλυψη της συσχέτισης μεταξύ της ολικής και της σωματιδιακής κίνησης στον ατομικό πυρήνα, και για την εξέλιξη της θεωρίας της δομής των ατομικών πυρήνων βασισμένη στην παραπάνω συσχέτιση"*. 

Μαζί με τον πατέρα του Νιλς Μπορ, με τον οποίο συνεργάστηκε πολλά χρόνια, αποτελούν ένα από τα τέσσερα *«ζευγάρια»* πατέρα – υιού, που έχουν κερδίσει αμφότεροι το Νόμπελ Φυσικής.

Ο Μπορ έγινε καθηγητής στο Πανεπιστήμιο της Κοπεγχάγης το 1956 και μετά το θάνατο του Νιλς Μπορ το 1962, τον διαδέχτηκε στη θέση του, και έγινε διευθυντής έρευνας στο φημισμένο Niels Bohr Institute, θέση την οποία και διατήρησε μέχρι το 1970. Συνταξιοδοτήθηκε το έτος 1992.

Διετέλεσε επίσης μέλος του Δ.Σ. του ινστιτούτου Nordic Institute for Theoretical Physics, από το 1957, και ήταν διευθυντής αυτού την περίοδο 1975-1981.

Ο Όε Μπορ απεβίωσε στην Κοπεγχάγη στις 9 Σεπτεμβρίου του 2009. 

## Παραπομπές


Κατηγορία:Δανοί φυσικοί
Κατηγορία:Βραβευμένοι με Νόμπελ Φυσικής
Κλημεντία της Ακουιτανίας

Η **Κλημεντία** της Ακουιτανίας (1048, Πουατιέ, Γαλλία - 4 Ιανουαρίου 1130) από τον Οίκο του Πουατιέ, ήταν κόρη του δούκα της Ακουιτανίας και με τους γάμους της έγινε πρώτα κόμισσα του Λουξεμβούργου και μετά κόμισσα του Γκέλντερς.

## Βιογραφία
Ήταν κόρη του Γουλιέλμου Ζ΄, δούκα της Ακουιτανίας, και της Ερμεσίνδης του Λονγκουί. 

## Οικογένεια
Γύρω στο 1075 παντρεύτηκε πρώτα τον Κορράδο Α΄ κόμη του Λουξεμβούργου  και μαζί είχαν:
* Ματθίλδη, παντρεύτηκε τον Γοδεφρείδο κόμη του Μπλάισγκαου.
* Ερρίκος Γ΄ απεβ. 1096, κόμης του Λουξεμβούργου .
* Ροδόλφος απεβ. 1099 , ηγούμενος του Σαιν-Βανν στο Βερντέν.
* Κορράδος.
* Αδαλβέρτος 1098, αρχιδιάκονος του Μετς, ταξίδευσε στην Ιερουσαλήμ ακολουθώντας τον στρατό του Γοδεφρείδου κυρίου του Μπουγιόν, αλλά εκτελέστηκε από τους Σελτζούκους.
* Ερμεσίνδη 1080-1143, παντρεύτηκε πρώτα τον Αλβέρτο Β΄ κόμη του Εγκισέμ και του Ντάγκσμπουργκ και μετά τον Γοδεφρειδο Α΄ κόμη του Ναμύρ.
* Γουλιέλμος Α΄ 1081-1131, κόμης του Λουξεμβούργου.

Μετά το τέλος του Κορράδου Α΄ το 1086, παντρεύτηκε τον Γεράρδο Α΄ κόμη του Χέλρε και μαζί απέκτησαν τουλάχιστον δύο κόρες:
* Γιούτα/Ιουδήθ 1093 - 23 Ιανουαρίου 1151, παντρεύτηκε τον Βάλεραν Β΄ κόμη του Λίμπουργκ.
* Γιολάντα, παντρεύτηκε τον Bαλδουίνο Γ΄ κόμη του Αινώ.

## Πρόγονοι

## Παραπομπές


Κατηγορία:Κόμισσες του Λουξεμβούργου
Άρακος (ναύαρχος)

Ο **Άρακος** () ήταν ναύαρχος της αρχαίας Σπάρτης, ο οποίος υπηρέτησε ως έφορος σε 409 π.Χ.. Διορίστηκε ναύαρχος του Σπαρτιατικού στόλου το 405 π.Χ., με τον Λύσανδρο ως επιστολέα (αντιναύαρχος) του. Ο Λύσανδρος είχε την πραγματική εξουσία στο ναυτικό αλλά δεν μπορούσε να ονομαστεί ναύαρχος επειδή οι νόμοι της Σπάρτης δεν επέτρεπαν την κατοχή ενός αξιώματος από δύο άτομα ταυτόχρονα.

Το 398 π.Χ. στάλθηκε στην Ασία ως ένας από τους επιτρόπους για να επιθεωρήσει την κατάσταση των πραγμάτων εκεί και για να παρατείνει τα καθήκοντα του Δερκυλίδα. Το 369 π.Χ., αρκετά χρόνια αργότερα, ήταν ένας από τους πρεσβευτές που εστάλησαν στην Αθήνα, όπου θα έπρεπε να αναγράφεται Άρακος αντί για Άρατος στις πηγές. Μάλλον κάποιες πηγές μπερδεύουν τα ονόματα.

## Παραπομπές


Κατηγορία:Αρχαίοι Έλληνες ναύαρχοι
Κυριακός Τασσίκας

Ο **Κυριακός Τασσίκας**, ήταν Έλληνας Φιλικός, αγωνιστής και πολιτικός της επανάστασης του 1821.

Καταγόταν από την Θεσσαλία και τα χωριά του Ασπροποτάμου αλλά ζούσε στην Αλεξάνδρεια της Αιγύπτου όπου ασκούσε το εμπόριο. Το 1819 μυήθηκε στην Φιλική Εταιρεία από τον Δημήτριο Ύπατο και στα τέλη του 1821 ήρθε στην Ελλάδα για να συμμετάσχει την επανάσταση. 

Συμμετείχε στην Α΄ Εθνοσυνέλευση Επιδαύρου ως παραστάτης Θεσσαλίας και Αγράφων. Στην Δ΄ Εθνοσυνέλευση Άργους συμμετείχε ως πληρεξούσιος Ηπείρου και διορίσθηκε το ίδιο έτος από τον Ιωάννη Καποδίστρια μέλος του νεοιδρυθέντος «Λογιστικού και Ελεγκτικού γραφείου» το σημερινό Ελεγκτικό Συνέδριο. Ήταν Δήμαρχος Λαμίας την περίοδο 1854-1857. 

## Παραπομπές


Κατηγορία:Έλληνες πληρεξούσιοι
Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Κατηγορία:Δήμαρχοι Λαμιέων
Απαγορευτικό (πανδημία COVID-19)

μικρογραφία|Εικόνες δημόσιων χώρων σε διάφορες χώρες κατά τη διάρκεια της πανδημίας COVID-19
Κατά την διάρκεια της πανδημίας COVID-19, απαγορεύσεις κυκλοφορίας, καραντίνες και παρόμοιοι περιορισμοί (που έχουν περιγραφεί ως διατάγματα παραμονής στο σπίτι, υγειονομικές ζώνες, λοκντάουν) έχουν τεθεί σε ισχύ σε πολλές χώρες και περιοχές ανά τον κόσμο. Αυτά τα μέτρα τέθηκαν σε ισχύ για την αποφυγή της διασποράς του SARS-CoV-2 που προκαλεί την COVID-19. Τον Απρίλιο 2020, ο μισός παγκόσμιος πληθυσμός (τότε στα 7,8 δισεκατομμύρια) βρισκόταν υπό κάποιο είδος απαγορευτικού, καθώς οι κυβερνήσεις πάνω από 90 χωρών με συνολικά πάνω από 3,9 δισεκατομμύρια κατοίκους διέταξαν ή συμβούλευσαν τους κατοίκους να παραμείνουν στα σπίτια τους. Η πρόταση του Παγκόσμιου Οργανισμού Υγείας για τις απαγορεύσεις κυκλοφορίας και τα απαγορευτικά είναι ότι θα πρέπει να είναι βραχυπρόθεσμα μέτρα για την αναδιοργάνωση, επανεξισορρόπηση πόρων και προστασία του εξαντλημένου ιατρικού προσωπικού. Για να υπάρξει ισορροπία μεταξύ περιορισμών και κανονικής ζωής, ο ΠΟΫ προτείνει μια αντιμετώπιση του κορονοϊού που αποτελείται από αυστηρή τήρηση των μέτρων υγιεινής, αποτελεσματική ιχνηλάτηση και απομόνωση των ασθενών.

Διάφορες χώρες και περιοχές ανά τον κόσμο έχουν θέσει σε ισχύ απαγορευτικά διαφόρων βαθμών. Άλλα περιλαμβάνουν ολικό έλεγχο κινήσεων, ενώ άλλα έχουν εφαρμόσει περιορισμούς αναλόγως της ώρας. Συνήθως μόνο οι επιχειρήσεις ζωτικής σημασίας (π.χ. εμπορίας ειδών πρώτης ανάγκης) επιτρέπεται να λειτουργούν. Τα σχολεία, τα πανεπιστήμια και τα κολέγια παρέμειναν κλειστά, ενώ το 2020 σε 63 χώρες υπάρχει ολικό ή μερικό κλείσιμο των σχολείων (σε εθνικό επίπεδο ή τοπικά), επηρεάζοντας το 47% του μαθητικού πληθυσμού.

Ακολουθώντας το προηγούμενο που έθεσε το απαγορευτικό στην επαρχία Χουμπέι της Κίνας τον Ιανουάριο του 2020 και την Ιταλία τον Μάρτιο του 2020, το 2020 και το 2021 πολλές χώρες εφήρμοσαν απαγορευτικά για την ανάσχεση της εξάπλωσης της πανδημίας του COVID-19, αν και έχουν υπάρξει φωνές κατά των μέτρων και σχετικές διαδηλώσεις σε ορισμένες χώρες. 

## Παραπομπές


Κατηγορία:Πανδημία COVID-19
Κατάλογος πόλεων της Ανγκόλας

μικρογραφία|Χάρτης της Ανγκόλας
Με μεγάλη διαφορά η μεγαλύτερη πόλη στην Ανγκόλα είναι η Λουάντα με πληθυσμό 6.760.439 (απογραφή 2014). Η πόλη συγκεντρώνει περίπου το 30% του πληθυσμού της χώρας.

Ο παρακάτω πίνακας παρουσιάζει τις 50 μεγαλύτερες πόλεις της χώρας, τα αποτελέσματα της απογραφής πληθυσμού της 15ης Δεκεμβρίου 1970, υπολογισμός της 1ης Ιανουαρίου 2005, τα αποτελέσματα της απογραφής του 2014 και η επαρχία στην οποία ανήκει η πόλη. Τα στοιχεία του πληθυσμού στην απογραφή του 2014 αναφέρονται σε ολόκληρη την περιοχή της πόλης (δήμος), συμπεριλαμβανομένων των προαστίων.

## Εξωτερικοί σύνδεσμοι
* Απογραφή 2014 - επίσημος ιστότοπος 
* Πληθυσμός πόλεων - Ιστορικά στοιχεία πληθυσμού για τις πόλεις της Ανγκόλας

πολεις
*
Λαοτιανές βουλευτικές εκλογές 2021

Στις 21 Φεβρουαρίου 2021 διεξήχθησαν **βουλευτικές εκλογές στο [[Λάος]]**, για να εκλεγούν τα 164 μέλη της 9ης Λαοτιανής Εθνοσυνέλευσης. Οι γύρω στα 4,28 εκατομμύρια εγγεγραμμένοι ψηφοφόροι της χώρας κλήθηκαν στις κάλπες για να ψηφίσουν έναν από τους 224 υποψήφιους βουλευτές. Μαζί έγιναν και οι εκλογές για τα 492 μέλη στα Επαρχιακά Λαϊκά Συμβούλια, στις οποίες συμμετείχαν 788 υποψήφιοι. Οι κάλπες άνοιξαν στις 7 π.μ. και έκλεισαν στις 17.00 μ.μ. στα 7.200 εκλογικά κέντρα της χώρας, ενώ 40 εκλογικά κέντρα λειτούργησαν και σε άλλες χώρες για τους πολίτες του εξωτερικού.

Τα αποτελέσματα αναμενόταν να ανακοινωθούν εντός μίας εβδομάδας.

## Εκλογικό σύστημα
Η Λαϊκή Δημοκρατία του Λάος είναι σοσιαλιστικό και μονοκομματικό κράτος, με το Λαϊκό Επαναστατικό Κόμμα να είναι το μοναδικό πολιτικό κόμμα της χώρας. Η Λαοτιανή Εθνοσυνέλευση είναι το νομοθετικό σώμα της χώρας, ένα μονοθάλαμο κοινοβούλιο, του οποίου ο τρόπος οργάνωσης, οι εξουσίες και οι αρμοδιότητες, ορίστηκαν στα άρθρα 52-64 του Συντάγματος του 1991. Αποτελείται από 164 μέλη, τα οποία εκλέγονται με δημοκρατικές, άμεσες εκλογές, με πλειοψηφικό σύστημα από 18 πολυεδρικές εκλογικές περιφέρειες, για πενταετή θητεία. Ο αριθμός εδρών ανά περιφέρεια ορίστηκε με πληθυσμιακά κριτήρια. Σε κάθε επαρχία αναλογεί 1 έδρα / 50.000 κατοίκους, οι επαρχίες με πληθυσμό ως 250.000 κατοίκους έχουν 5 έδρες, και ο μέγιστος αριθμός εδρών που μπορεί να έχει μία επαρχία είναι 19. Η προσέλευση στην ψηφοφορία δεν είναι υποχρεωτική, και δικαίωμα ψήφου έχουν όλοι οι πολίτες του Λάος ηλικίας άνω των 18 ετών. Δικαίωμα υποψηφιότητας έχουν όλοι οι πολίτες ηλικίας άνω των 21 ετών.
## Αποτελέσματα

### Στατιστικά εκλογών

## Παραπομπές


Κατηγορία:Εκλογές στο Λάος
Λαο
Δημήτρης Γριμπελάκος

Ο **Δημήτρης (Μίμης) Γριμπελάκος** ήταν Έλληνας ποδοσφαιριστής, ο οποίος αγωνίστηκε ως αμυντικός μέσος για την ομάδα του Άρη Θεσσαλονίκης από το 1963 ως το 1969. Πέθανε στις 18 Ιουλίου 2014 σε ηλικία 76 ετών.

## Καριέρα
Ο Γριμπελάκος αγωνίστηκε στην πρώτη ομάδα του Θερμαϊκού στη μοναδική χρονιά του συλλόγου στην πρώτη εθνική κατηγορία. Συνέχισε για δύο ακόμη σεζόν στον Θερμαϊκό και το 1962-63 κατέλαβε την δεύτερη θέση του τρίτου ομίλου της Β' εθνικής.

Το καλοκαίρι του 1963 πήρε ελεύθερη μεταγραφή για τον Άρη, αγωνιζόμενος στη θέση του αμυντικού μέσου. Αγωνίστηκε για έξι σεζόν με τους "κίτρινους", όντας μέλος της ομάδας που έσπασε την πρώτη τριάδα του Π.Ο.Κ. το 1968-69, ενώ αγωνίστηκε σε οκτώ αγώνες για το κύπελλο Διεθνών Εκθέσεων. Έπαιξε στους δύο αγώνες κόντρα στην Ρόμα τον Σεπτέμβριο του 1964, στους δύο αγώνες με την Κολωνία, όπου οι "κίτρινοι" πέτυχαν την πρώτη τους ευρωπαϊκή νίκη στο Καυτατζόγλειο, στα δύο παιχνίδια με την Γιουβέντους την σεζόν 1966-67, στην επιβλητική εκτός έδρας νίκη κατά της Χιμπέρνιαν Μάλτας με 0-6, όπου σκόραρε, και στην ήττα με 1-2 από την Ούιπεστ.

Σταμάτησε το ποδόσφαιρο σε ηλικία 32 ετών και μνημονεύεται ως μαχητικός και δυνατός μέσος που γέμιζε τον χώρο του κέντρου.

## Στατιστικά με τον Άρη



## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Μέσοι ποδοσφαιριστές
Σύνδρομο Μπάρμπερ-Σέι

Το **σύνδρομο Barber-Say** (BSS) είναι πολύ σπάνια συγγενής διαταραχή που σχετίζεται με υπερβολική ανάπτυξη τριχών (υπερτρίχωση), εύθραυστο (ατροφικό) δέρμα, παραμορφώσεις των βλεφάρων (εκτροπή) και υπερβολικά ευρύ στόμα (μακροστομία).

Το σύνδρομο Barber-Say είναι φαινοτυπικά παρόμοιο με το σύνδρομο αβλεφαρίας - μακροστομίας, το οποίο σχετίζεται επίσης με κυρίαρχες μεταλλάξεις στο γονίδιο TWIST2.

## Φαινοτυπικά συμπτώματα
* Σοβαρή υπερτρίχωση, ειδικά στην πλάτη
* Διαταραχές του δέρματος, συμπεριλαμβανομένων υπερπλαστικότητας και πλεονασμού
* Δυσμορφία του προσώπου, συμπεριλαμβανομένης της μακροστομίας
* Παραμορφώσεις των βλεφάρων, συμπεριλαμβανομένης της βλεφαρεκτροπής
* Dystopia canthorum (αυξημένη απόσταση μεταξύ έδω γωνιών των βλεφάρων, ενώ η απόσταση ανάμεσα στις ίριδες των οφθαλμών παραμένει σταθερή)
* Μη φυσιολογικά και σε χαμηλότερη θέση αυτιά
* Βολβοειδής υποπλαστικό ρινικό άκρο
* Χαμηλή μετωπική γραμμή μαλλιών

## Γενετική
Πολλές περιπτώσεις μετάδοσης του συνδρόμου από τον γονέα στον απόγονό του υποδηλώνουν ότι το σύνδρομο Barber-Say εμφανίζει αυτοσωμική επικρατή κληρονομικότητα. Μελέτες σε αλληλουχίες και εκφράσεις εξωνίων κατέδειξαν ότι το BSS προκαλείται από μεταλλάξεις στο γονίδιο TWIST2 που επηρεάζουν ένα πολύ διατηρημένο υπόλειμμα πρωτεΐνης 2 που σχετίζεται με συστροφή. Το TWIST2 είναι βασικός παράγοντας μεταγραφής έλικα-βρόχου-έλικα που συνδέεται με μοτίβα DNA E-box (5'-CANNTG-3 ') ως ετεροδιμερές και αναστέλλει την μεταγραφική ενεργοποίηση.  Επειδή το TWIST2 μεσολαβεί στη διαφοροποίηση των μεσεγχυματικών βλαστικών κυττάρων και αποτρέπει την πρόωρη ή έκτοπη διαφοροποίηση των οστεοβλαστών,  μεταλλάξεις στο TWIST2 που διαταράσσουν αυτές τις λειτουργίες μεταβάλλοντας τη δραστηριότητα δέσμευσης DNA θα μπορούσαν να εξηγήσουν πολλούς από τους φαινοτύπους του BSS.

## Επιδημιολογία
Ο επιπολασμός του συνδρόμου Barber Say είναι μικρότερος από 1 στις 1.000.000. [7] Από το 2017, μόνο 15 περιπτώσεις έχουν αναφερθεί στη βιβλιογραφία. As of 2017, only 15 cases have been reported in the literature.

## Παραπομπές


Κατηγορία:Σπάνια γενετικά σύνδρομα
Νίκος Ντούγιας

Ο **Νίκος Ντούγιας**  είναι πρώην επαγγελματίας καλαθοσφαιριστής, συγγραφέας και επιχειρηματίας .

## Παιδική Ηλικία
Ο Νίκος Ντούγιας γεννήθηκε στην Κολονία (Γερμανίας) από Έλληνες γονείς. Μεγάλωσε στην Άνω Λαψίστα Ιωαννίνων όπου είχε την πρώτη του επαφή με την πορτοκαλί μπάλα. Σύντομα έδειξε ιδιαίτερη αγάπη και έφεση στο Μπάσκετ όπου τον οδήγησε σε κλίση στην Εθνική παίδων, Εφήβων.

## Καριέρα
Σε ηλικία 17 ετών ταξιδεύει στην Αμερική (Ντάλας ΤΧ) με υποτροφία για να σπουδάσει και να παίξει Μπάσκετ παράλληλα (Cedar Valley College), όπου το 2001 κερδίζει το κολεγιακό πρωτάθλημα ( Πρώτος Έλληνας που καταφέρνει κάτι τέτοιο).

Τον επόμενο χρόνο αφήνει την Αμερική για χάρη της Ρωσικής Ούραλ Γκρέιτ. Το Σεπτέμβριο του 2002 υπογράφει συμβόλαιο με την Τουρκική ομάδα της Σμύρνης Γκιόζτεπε (που αγωνιζόταν στην πρώτη κατηγορία του επαγγελματικού πρωταθλήματος της Τουρκίας) γίνοντας παράλληλα ο πρώτος Έλληνας που έπαιξε ποτέ σε επαγγελματικό πρωτάθλημα της Τουρκίας.

Άλλες χώρες που αγωνίστηκε είναι η Ισπανία, Γερμανία, Ιρλανδία.

## Το επόμενο βήμα
Μετά το τέλος της αθλητικής του καριέρας, ξεκίνησε στην πόλη καταγωγής του (Ιωάννινα) την πρώτη ιδιωτική σχολή Καλαθοσφαίρισης στην Ελλάδα καταφέρνοντας σε μερικά χρόνια να γίνει από τις κορυφαίες ακαδημίες της πόλης περνώντας από αυτήν εκατοντάδες παιδιά. Το 2014 δημιούργησε το NTOYGIAS BASKETBALL CAMP ένα από καλύτερα καμπ της Ελλάδος όπου οι καλεσμένοι ήταν καταξιωμένοι Αμερικανοί προπονητές που έχουν δουλέψει με παίκτες του ΝΒΑ και του NCAA.  Παράλληλα το 2018 ανοίγει ένα από τα μεγαλύτερα Κέντρα δημιουργικής απασχόλησης στα Ιωάννινα ( Το Σπιτάκι του Γίγαντα) προσφέροντας άριστες υπηρεσίες στα παιδιά της πόλης.

## Συγγραφέας
Το 2021 ξεκινάει την Συγγραφική του καριέρα εκδίδοντας από τις εκδόσεις υδροπλάνο το παραμύθι για παιδιά " Η ομορφιά της Ψυχής ενός Γίγαντα" όπου οι κριτικές είναι εξαιρετικές.

Κατηγορία:Έλληνες καλαθοσφαιριστές
Μπράνκο Μίλιους

Ο **Μπράνκο Μίλιους** (κροατικά: *Branko Miljuš*, γεννήθηκε στις 17 Μαΐου 1960) στο Κνιν, πρώην Γιουγκοσλαβία, νυν Κροατία) είναι Γιουγκοσλάβος (Κροάτης) πρώην διεθνής ποδοσφαιριστής, ο οποίος αγωνιζόταν ως αμυντικός.

## Βιογραφία
### Συλλογικό επίπεδο

Ως παίκτης της Χάιντουκ Σπλιτ, κατέκτησε, συνολικά, δύο φορές το Κύπελλο Γιουγκοσλαβίας. Παράλληλα, πάντοτε, ως παίκτης της τελευταίας, συμμετείχε στο Κύπελλο ΟΥΕΦΑ, καθώς και στο Κύπελλο Κυπελλούχων.

Ως παίκτης της Ρεάλ Βαγιαδολίδ, πραγματοποίησε, συνολικά, 26 συμμετοχές στο ισπανικό πρωτάθλημα, πετυχαίνοντας, συνολικά, ένα τέρμα. Τέλος, ως παίκτης της Βιτόρια Σετούμπαλ, πραγματοποίησε, συνολικά, 44 συμμετοχές στα πορτογαλικά επαγγελματικά πρωταθλήματα, πετυχαίνοντας, συνολικά, 6 τέρματα.

### Εθνικό επίπεδο
Ως διεθνής με την Εθνικής Γιουγκοσλαβίας, πραγματοποίησε, συνολικά, 14 διεθνείς συμμετοχές, πετυχαίνοντας, συνολικά, ένα τέρμα, μεταξύ του 1984 και του 1988.

Πραγματοποίησε την πρώτη διεθνή συμμετοχή του με την εθνική ομάδα της χώρας του στις 2 Ιουνίου 1984, κατά τη διάρκεια φιλικής αναμέτρησης με αντίπαλο την Πορτογαλία, ενώ πραγματοποίησε την τελευταία διεθνή συμμετοχή του στις 27 Απριλίου 1988, κατά τη διάρκεια αναμέτρησης με αντίπαλο την Ιρλανδία, επίσης φιλικού χαρακτήρα.

Ήταν μεταξύ των κληθέντων ποδοσφαιριστών ενόψει του Ευρωπαϊκού Πρωταθλήματος του 1984. Κατά τη διάρκεια της συγκεκριμένης διοργάνωσης, η οποία διεξήχθη στη Γαλλία, ο ίδιος αγωνίστηκε, συνολικά, σε δύο αναμετρήσεις, εκ των οποίων η μία διεξήχθη στη Λιόν, ενώ η δεύτερη διεξήχθη στο Σαιντ-Ετιέν.

Παράλληλα, συμμετείχε στους Ολυμπιακούς Αγώνες του 1984, οι οποίοι διεξήχθησαν στις Ηνωμένες Πολιτείες. Κατά τη διάρκεια του ολυμπιακού τουρνουά, ο ίδιος αγωνίστηκε, συνολικά, σε 5 αναμετρήσεις. Τελικώς, η γιουγκοσλαβική εθνική ομάδα κατέκτησε το χάλκινο μετάλλιο, επικρατώντας της Ιταλίας.

Τέλος, πραγματοποίησε ακόμη δύο διεθνείς συμμετοχές, κατά τη διάρκεια αναμετρήσεων με αντιπάλους το Λουξεμβούργο και τη Γαλλία, στο πλαίσιο των προκριματικών του Παγκοσμίου Κυπέλλου του 1986.

## Διακρίσεις

## Παραπομπές


Κατηγορία:Γιουγκοσλάβοι ποδοσφαιριστές
Κατηγορία:Κροάτες ποδοσφαιριστές
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Βιτόρια Σετούμπαλ
Κατηγορία:Αμυντικοί ποδοσφαιριστές
Ντέιβιντ «Μπόι» Μάρτιν

Ο **Ντέιβιντ Κίρκερ Μάρτιν** (αγγλικά: *David Kirker Martin*, 1 Φεβρουαρίου 1914 – 10 Ιανουαρίου 1991), γνωστός ως **Ντέιβ «Μπόι» Μάρτιν** ή **Μπόι Μάρτιν** (*Boy Martin*), ήταν Βορειοιρλανδός  επαγγελματίας ποδοσφαιριστής που αγωνίζονταν ως κεντρικός επιθετικός. Έκανε καριέρα σε ομάδες της πατρίδας του και της Αγγλίας αναδεικνυόμενος σε ιδιαίτερα παραγωγικό σκόρερ με περισσότερα από 600 γκολ σε επίσημους αγώνες.

## Βιογραφία

Ο Μάρτιν πέρασε την παιδική του ηλικία σε ορφανοτροφείο προτού ενταχθεί ως ντράμερ στο σύνταγμα των Βασιλικών Τουφεκίων του Ούλστερ και από εκεί απέκτησε το προσωνύμιο «Μπόι». Ξεκίνησε την καριέρα του από ομάδες της χώρας του, αρχικά στα θερινά πρωταθλήματα και για ένα χρόνο στο ερασιτεχνικό τμήμα της Κλίφτονβιλ και στη συνέχεια στη Μπέλφαστ Σέλτικς από το 1932, στην οποία σημείωσε σε τρία χρόνια 109 γκολ σε 66 αγώνες πρωταθλήματος και 187 σε 118 επίσημους αγώνες σε όλες τις διοργανώσεις. 

Η εξαιρετική ευχέρειά του στο σκοράρισμα έκαναν ομάδες της Αγγλίας να ενδιαφερθούν και έτσι το 1935 ήρθε μεταγραφή στη Γουλβς. Την πρώτη του χρονιά σημείωσε 31 τέρματα σε όλες τις διοργανώσεις. Είχε γίνει γνωστός από αγώνα για το Πρωτάθλημα Βρετανικών Νήσων το 1933, όταν σημείωσε και τα δύο γκολ της Εθνικής Βόρειας Ιρλανδίας επί της Σκωτίας στη νίκη με 2–1. 

Την περίοδο του Δευτέρου Παγκοσμίου Πολέμου αγωνίστηκε με τη μορφή δανεισμού και σε άλλες ομάδες εκτός της Νοτς Κάουντι που είχε τα δικαιώματα του, όπως η Γκλεντόραν, η Γουότφορντ ΦΚ και η Φούλαμ ΦΚ. Μετά το τέλος του πολέμου επανήλθε για να αγωνιστεί για δύο χρόνια στην πατρίδα του. Κέρδισε μόνο ένα τίτλο στην καριέρα του, το πρωτάθλημα του 1932–33 με τη Μπέλφαστ Σέλτικ.
Συνολικά κατά τη διάρκεια της καριέρας του σημείωσε τουλάχιστον 641 τέρματα σε 545 επίσημους αγώνες, έχοντας την υψηλή αναλογία 1,18 γκολ ανά αγώνα. Σε επίσημους αγώνες σημείωσε 76 χατ-τρικ.

## Στατιστικά στοιχεία επίσημων αγώνων
 

Πηγή : RSSSF - David "Boy" Martin (2025)

## Δείτε επίσης

* Κατάλογος ποδοσφαιριστών ανδρών με 500 ή περισσότερα γκολ
* Κατάλογος ποδοσφαιριστών που σημείωσαν ρεκόρ με χατ-τρικ

## Παραπομπές


## Εξωτερικοί σύνδεσμοι

 

Κατηγορία:Βορειοϊρλανδοί ποδοσφαιριστές
Κατηγορία:Ποδοσφαιριστές Εθνικής Βορείου Ιρλανδίας
Κατηγορία:Ποδοσφαιριστές Κλίφτονβιλ ΦΚ
Κατηγορία:Ποδοσφαιριστές Γκλεντόραν ΦΚ
Κατηγορία:Ποδοσφαιριστές Νοτς Κάουντι
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Επιθετικοί ποδοσφαιριστές
Χατζηκυριαζής Αναγνώστου

Ο **Χατζηκυριαζής Αναγνώστου**, αναφέρεται και **Αναγνώστης Χατζή Κυριαζής**, ( Κανάλια Μαγνησίας - 1823 Σκόπελος), ήταν Έλληνας αγωνιστής και πολιτικός της επανάστασης του 1821 από το Κανάλια Μαγνησίας.

Συμμετείχε στην Α΄ Εθνοσυνέλευση Επιδαύρου ως παραστάτης Θεσσαλίας και Αγράφων, νωρίτερα είχε συμμετάσχει στη Συνέλευση των Σαλώνων. Από την Εθνοσυνέλευση εκλέχτηκε το 1822 μέλος του Βουλευτικού. Το 1823 διορίσθηκε Έπαρχος Πραστού και το ίδιο έτος πέθανε στη Σκόπελο.

## Παραπομπές


Κατηγορία:Έλληνες πληρεξούσιοι
Κατηγορία:Αγωνιστές του 1821
Κατηγορία:Έλληνες έπαρχοι
Νικόλαος Λαζαρή

Ο **Νικόλαος Λαζαρή** ή **Λαζάρου** ή **Λάζαρης**, ήταν Έλληνας πλοιοκτήτης, αγωνιστής και πολιτικός της επανάστασης του 1821.

Καταγόταν από την Οικογένεια Λαζάρου Ορλώφ των Σπετσών, γιος του Ιωάννη Λαζάρου κι αδελφός των Αθανασίου, Γεωργιου και Δημητρίου. Μαζι με τα αδέλφια του πήραν μέρος στην επανάσταση με τα πλοία τους. Γιοι του ήταν ο υπουργός ναυτικών στο Εκτελεστικό του 1822 Ιωάννης Λαζάρου  και ο Βασίλειος.

Συμμετείχε στην Α΄ Εθνοσυνέλευση Επιδαύρου ως παραστάτης νήσου Σπετσών. 

## Παραπομπές


Κατηγορία:Έλληνες πληρεξούσιοι
Κατηγορία:Καπεταναίοι του 1821
Νικολαος
Κατηγορία:Έλληνες εφοπλιστές
Παουλίνα Γότο

Η **Παουλίνα Γότο** (*Paulina Goto*, γεννημένη ως Παουλίνα Χασμίν Γκόμες Τόρρες *Paulina Jazmín Gómez Torres*, 29 Ιουλίου 1990 -) είναι Μεξικανή τραγουδίστρια, ηθοποιός, μοντέλο, συνθέτης και τηλεπαρουσιάστρια.

## Φιλμογραφία
**Roomies* - 2008/09, ως Η ίδια/Τηλεπαρουσιάστρια
**Niña de mi corazón* - 2010, ως Αντρέα Πας/Αντρές Πας
**El Knack* - 2011, (θέατρο)
**Miss XV* - 2012, ως Βαλεντίνα Κοντρέρας ντε λος Μοντέρος
**Vaselina* - 2013/14, ως Σάντι Ταντάλες (θέατρο)
**[[Η καρδιά μου είναι δική σου|Mi corazón es tuyo]]* - 2014/15, ως Εστεφανία "Φάνι" Λασκουρέϊν Ντίες
**Mi corazón es tuyo* - 2015, ως Εστεφανία "Φάνι" Λασκουρέϊν Ντίες (θέατρο)
**Theater Snobs* - 2016, ως Η ίδια (ταινία)
**[[Ο δρόμος προς το πεπρωμένο|Un camino hacia el destino]]* - 2016, ως Λουίσα Φερνάντα Πέρες Αλταμιράνο/Λουίσα Φερνάντα Μοντέρο Αλταμιράνο
**Pequeños Gigantes USA* - 2017, ως Η ίδια (ριάλιτι)
**[[Η πτήση της νίκης|El vuelo de la victoria]]* - 2017, ως Βικτόρια Τονανσίν
**Yo soy Pepito* - 2017, ως Λουσία (ταινία)
**La Leyenda Del Diamante* - 2018, ως Άνα (ταινία)
**Dios mío hazme viuda por favor* - 2018, ως Σιλένε (θέατρο)
**Veinteañera, divorciada y fantástica* - 2020, ως Ρεχίνα (ταινία)
**Vencer el miedo* - 2020, ως Μαρσέλα Ντουράν Μπράτσο
**Vencer el desamor* - 2020, ως Μαρσέλα Ντουράν Μπράτσο
**Diosas del asfalto* - 2020, (ταινία)
**Madre sólo hay dos* - 2021, ως Μαριάνα Ερρέρα

## Δισκογραφία
; Solo Studio Album

### Δισκογραφία ως Eme 15
; Studio album

; Live album

### Singles

	
## Βραβεία & υποψηφιότητες
;Βραβεία TVyNovelas

;Βραβεία People en Español

;Βραβεία Kids Choice México

;Βραβεία Kids Choice Argentina

;Βραβεία Kids' Choice Brasil

;Βραβεία Juventud

## Παραπομπές


## Εξωτερικοί Σύνδεσμοι

* 
* 
* 
* Paulina Goto Official Site
* Mexican Talent Agency Profile

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανοί τραγουδιστές
Κατηγορία:Μεξικανοί τηλεπαρουσιαστές
Κατηγορία:Μεξικανές μοντέλα
Ιωάννης Ν. Λαζάρου

Ο **Ιωάννης (Νικολάου) Λαζάρου**, ήταν Έλληνας πλοιοκτήτης, αγωνιστής και πολιτικός της επανάστασης του 1821.

Καταγόταν από την Οικογένεια Λαζάρου Ορλώφ των Σπετσών, γιος του Νικολάου Λαζάρου κι αδελφός Βασίλειου. 

Διορίσθηκε Μινίστρος (υπουργός) ναυτικών στο Εκτελεστικό του 1822, την πρώτη Ελληνική κυβέρνηση, μαζί με τους Φραγκίσκο Βούλγαρη και Ανδρέα Χατζηαναργύρου (τριμελής επιτροπή). Διατηρήθηκε στην θέση του υπουργού ναυτικών και στην επόμενη κυβέρνηση, το Εκτελεστικό του 1823, ως τις 22 Δεκεμβρίου 1823 που παραιτήθηκε.

## Παραπομπές


Κατηγορία:Έλληνες πληρεξούσιοι
Κατηγορία:Αγωνιστές του 1821
Ιωαννης
Κατηγορία:Έλληνες εφοπλιστές
Κατηγορία:Έλληνες υπουργοί Ναυτικών
Γιώργος Κριμιζάκης

Ο **Γιώργος Κριμιζάκης** (3 Μαΐου 1943) είναι Έλληνας μουσικοσυνθέτης.

## Βιογραφία
Γεννήθηκε στο χωριό Αβδού και μεγάλωσε στο Ηράκλειο της Κρήτης. Μετά το Γυμνάσιο σπούδασε μουσική στο Ωδείο Αθηνών.
Την καριέρα του την ξεκίνησε το 1968. 

## Ενδεικτική δισκογραφία
* 1971 Φωτογραφίες
* 1973 Η αγάπη μας
* 1977 Έτσι είναι η αγάπη
*1977 Εγώ ματάκια μου στο λέω
* 1978 Χάρρυ Κλυνν - Για δέσιμο
* 1979 Χάρρυ Κλυνν - Δοξάστε με
*1979 Ένα απόβραδο
* 1984 Χάρρυ Κλυνν - Μαλακά πιο μαλακά
* 1985 Τα καλύτερά μας χρόνια
* 1986 Τρέχουμε τρέχουμε

## Παραπομπές

Κριμιζάκης Γιώργος
Κατηγορία:Απόφοιτοι του Ωδείου Αθηνών
Πάμπλο Χαζέλ

Ο **Πάμπλο Ριβαντούγια Ντουρό** (γεννημένος στις 9 Αυγούστου 1988 στη Λιέιδα) γνωστός με το καλλιτεχνικό ψευδώνυμο **Πάμπλο Χαζέλ**, είναι καταλανός ράπερ, συγγραφέας, ποιητής και πολιτικός ακτιβιστής  . Είναι συγγραφέας με μεγάλη παραγωγή, τα αριστερής πολιτικής κατεύθυνσης τραγούδια του οποίου προκαλούν συχνά την ισπανική δικαστική εξουσία, οι ενέργειες της οποίας με τη σειρά τους συχνά επικρίνονται ως επίθεση στην ελευθερία του λόγου, στην Καταλονία, την Ισπανία και το εξωτερικό . Κατηγορήθηκε για προσβολή της ισπανικής μοναρχίας και εξύμνηση απαγορευμένων ομάδων, καταδικάστηκε σε εννέα μήνες φυλάκιση και φυλακίστηκε στις 16 Φεβρουαρίου 2021.  

## Παραπομπές


## Εξωτερικοί σύνδεσμοι
* 

Κατηγορία:Ισπανοί αντιφασίστες
Κατηγορία:Ισπανοί τραγουδιστές
Ρόι Κούπερ

Ο **Ρόι Άσμπερι Κούπερ ΙΙΙ** (αγγλικά: *Roy Asberry Cooper III*, 13 Ιουνίου 1957), είναι Αμερικανός πολιτικός και δικηγόρος, που υπηρετεί ως 75ος Κυβερνήτης της Βόρειας Καρολίνας από το 2017. Είναι μέλος του Δημοκρατικού Κόμματος. 

Υπηρέτησε επίσης, ως Γενικός Εισαγγελέας της Βόρειας Καρολίνας (2001-2017), Ηγέτης της Πλειοψηφίας της Γερουσίας της Βόρειας Καρολίνας (1997-2001), Μέλος της Γερουσίας της Βόρειας Καρολίνας για την 10η περιφέρεια (1991-2001), καθώς και ως Μέλος της Βουλής των Αντιπροσώπων της Βόρειας Καρολίνας από την 72η περιφέρεια (1987-1991). 

Ο Κούπερ, κατάφερε να εκλεγεί 75ος Κυβερνήτης της Βόρειας Καρολίνας, στις Κυβερνητικές εκλογές του 2016 στη Βόρεια Καρολίνα, κερδίζοντας τον εν ενεργεία Ρεπουμπλικανό Κυβερνήτη Πατ ΜακΚρόρι, με ποσοστό 49,02% έναντι 48,80%. Επανεξελέγη στις εκλογές του 2020, με ποσοστό 51,5% έναντι 47,0% του Ρεπουμπλικανού ανθυποψήφιού του. 

## Βιογραφία
Ο Ρόι Άσμπερι Κούπερ, γεννήθηκε τον Ιούνιο του 1957 στο Νάσβιλ της Βόρειας Καρολίνας των ΗΠΑ. Αφού αποφοίτησε το 1975 από το Λύκειο "Northern Nash High School", σπούδασε Πολιτικές Επιστήμες στο Πανεπιστήμιο της Βόρειας Καρολίνας στο Τσάπελ Χιλ, λαμβάνοντας πτυχίο (BA) το 1979. Στη συνέχεια, σπούδασε Νομική στο ίδιο πανεπιστήμιο, λαμβάνοντας πτυχίο (JD) το 1982.

## Παραπομπές


Κατηγορία:Κυβερνήτες της Βόρειας Καρολίνας
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Πολιτειακοί Γενικοί Εισαγγελείς (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
__ΕΥΡΕΤΗΡΙΟ__
Η πικραγαπημένη

***Η πικραγαπημένη*** (Ισπανικά: *La malquerida*) είναι τηλενουβέλα μεξικάνικης παραγωγής του 2014. Είναι βασισμένη στο μυθιστόρημα του Ισπανού συγγραφέα, Χαθίντο Μπεναβέντε.

Πρωταγωνιστούν Βικτόρια Ρούφο, Αριάδνε Ντίας και Κριστιάν Μέγερ.

## Υπόθεση
Όταν η Κριστίνα έμεινε χήρα, παντρεύτηκε τον Εστέμπαν, η οποία απορρίπτεται από την κόρη της, αγνοώντας ότι στην πραγματικότητα έχουν ξυπνήσει μια βαθιά αγάπη που κρύβεται πίσω από τη μάσκα της εχθρότητας. Το χειρότερο έρχεται όταν ο Εστέμπαν αρχίζει να διώχνει όλους τους άντρες που περιβάλλουν την Ακάσια.

## Κάστ
*Βικτόρια Ρούφο ως *Κριστίνα Μαλντονάδο Ρέγες χηρ. ντε Ρίβας/ντε Ντομίνγκες*
*Αριάδνε Ντίας ως *Ακάσια Ρίβας Μαλντονάδο*
*Κριστιάν Μέγερ ως *Εστέμπαν Ντομίνγκες Πάρρα*
*Άφρικα Σαβάλα ως *Άνα Αλεχάντρα Σίλβα Γκονσάλες "Τουρκέσα"*
*Αρτούρο Πενίτσε ως *Έκτορ Ρομπλέδο*
*Γκιγιέρμο Γκαρσία Καντού ως *Νορμπέρτο Παλάσιος Ρινκόν*
*Αλμπέρτο Εστρέγια ως *Ντανίλο Βάργας*
*Νόρα Σαλίνας ως *Χουλιάνα Σαλμερόν ντε Παλάσιος*
*Σαμπίνε Μουσιέρ ως *Εντελμίρα Πέρες Λόπεζ/Πέρλα*
*Μανέ ντε λα Πάρρα ως *Ουλίσες Τόρρες Γκαγιάρδο*
*Ιγνάσιο Λόπες Τάρσο ως *Χουάν Κάρλος Μαλντονάδο*
*Ρακέλ Ολμέδο ως *Ρόσα Μολίνα*
*Σίλβια Μαρισκάλ ως *Ελένα Ρέγες ντε Μαλντονάδο*
*Φαμπιάν Ρόμπλες ως *Μπραούλιο "Ελ Ρούμπιο" Χιμένες*
*Οσβάλντο ντε Λεόν ως *Χερμάν Παλάσιος Σαλμερόν/Χερμάν Βιβάνκο Σαλμερόν*
*Μπράντον Πενίτσε ως *Μανουέλ "Μανόλο" Παλάσιος Σαλμερόν*
*Τόνιο Μάουρι ως *Αντρές Βιβάνκο*
*Λουπίτα Γιόνς ως *Κάρμεν Γκαγιάρδο χηρ. ντε Τόρρες*
*Μισέλ Ραμάγλια ως *Νούρια Βάσκες*
*Χιμένα Γκόμες ως *Λουίσα Βαλέρο Μολίνα*
*Γκονσάλο Πένια ως *Αρτούρο Τόρρες Γκαγιάρδο*
*Χόσουα Γκουτιέρρες ως *Γκιγιέρμο "Μέμο" Γκονσάλες*
*Μαρσέλο Κόρδοβα ως *Αλόνσο Ρίβας*
*Μαρίτσα Ολιβάρες ως *Όλγα*
*Αντρέα Γκερρέρο ως *Λίσι*

## Βραβεία
Η Τηλενουβέλα βραβεύτηκε με ένα βραβείο:
*Bravo (Κορυφαίος Ηθοποιός)

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa